Reakcija Instituta za zdravlje i sigurnost hrane ZDK

Iz Instituta za zdravlje i sigurnost hrane ZDK stigla je reakcija na tekst objavljen u ponedjeljak koju prenosimo u nastavku.

“Apsolutna je neistina da “Nakon sve glasnijeg negodovanja javnosti napokon objavljeni podaci o smrtnosti od korona virusa” kako je navedeno u članku na linku https://zenicainfo.ba/2021/04/05/zdk-nakon-sve-glasnijeg-negodovanja-javnosti-napokon-objavljeni-podaci-o-smrtnosti-od-korona-virusa/.

Podaci o broju umrlih, hospitaliziranih i zaraženih se objavljuju dnevno na stranici koronavirus.zdk.ba, a jednom do dva puta sedmično podaci se saopćavaju press konferencijama Kriznog štaba Ministarstva zdravstva ili putem pisanih saopćenja.

Posljednji periodični presjek, kakav je danas objavljen za prva tri mjeseca 2021., objavljen je tokom januara na linku https://inz.ba/u-zdk-registrovane-452-smrti-uzrokovane-oboljenjem-covid-19/ i poslan svim medijima, uključujući i vaš. Prenijelo ga je više od 80 medija iz BIH”.